钦定古今图书集成/明伦汇编/氏族典/第156卷 > 《唐书》 > 《宰相世系表》
## 钦定古今图书集成/明伦汇编/氏族典/第156卷 > 《唐书》 > 《宰相世系表》

源氏出自后魏圣武帝诘汾长子《疋孤》七世孙秃发
傉檀据南凉，子贺降后魏。太武见之曰：“与卿同源，可
改为源氏。”位太尉、陇西宣王。生侍中、冯翊惠公怀。怀
二子：子邕、子恭。子恭字灵顺，中书监、临汝文献公。周、
隋之际居邺郡、安阳太守。生彪，字文宗，隋莒州刺史、
临颍县公。生师民。